Jun 04,2016
'రెండంకెల వృద్ధి సాధనకు కృషి'
నవతెలంగాణ, వాణిజ్య విభాగం: దేశం రెండంకెల వృద్ధిరేటును అందిపుచ్చుకొనేందుకు ప్రభుత్వం అవసరమైన సంస్కరణలను, కీలక చర్యలను చేపడుతోందని కేంద్ర హోం శాఖ మంత్రి రాజ్‌నాథ్‌ సింగ్‌ తెలిపారు. హైదరాబాద్‌లో ఏర్పాటు చేసిన 'ఇండో-అమెరికన్‌ ఛాంబర్‌ ఆఫ్‌ కామర్స్‌' (ఐఏసీసీ) జాతీయ సమావేశం-2016లో ఆయన ముఖ్య అతిథిగా పాల్గొని ప్రసంగించారు. భారత్‌ పెట్టుబడులకు స్వర్గధామమని ఆయన అన్నారు. భారత్‌-అమెరికాలో సహజ భాగస్వాములన్న మంత్రి 100 బిలియన్‌ డాలర్లుగా ఉన్న ఇరు దేశాల వాణిజ్యం త్వరలోనే 500 బిలియన్‌ డాలర్లకు చేర్చే దిశగా తాము దృష్టి సారిస్తున్నట్లుగా తెలిపారు. భారత్‌లో గ్రామీణ, పట్టణాభివృద్ధిచ సాంకేతిక భద్రత రంగాలలో పెట్టుబడులకు విస్తృతమైన అవకాశాలు ఉన్నట్లుగా తెలిపారు. కార్యక్రమంలో గవర్నర్‌ నరసింహన్‌, అమెరకిన్‌ కాన్సులేట్‌ జనరల్‌ మేఖేల్‌ తదితరులు పాల్గొన్నారు.
మీ స్నేహితులకు రికమెండ్ చెయ్యండి